Talle reeds dood ná tifoon China tref | Maroela Media
Talle reeds dood ná tifoon China tref
Minstens 13 mense is dood nadat supertifoon Lekima Saterdagoggend China se Zhejiang-provinsie, suid van Sjanghai, getref het.
Volgens die staatsbeheerde media word minstens 16 mense vermis nadat die tifoon 200 huise platgevee en reeds groot skade aangerig het.
Meer as 1 miljoen mense moes hul wonings verlaat voor die tifoon getref het. Meer as 2 100 vlugte en treindienste is gekanselleer en die hoëspoedtrein na die internasionale lughawe Pudong is uit gebruik gehaal.
Die tifoon het Vrydag verby Taiwan beweeg en het daartoe gelei dat talle ondernemings en skole in die noorde van die eiland gesluit is.
Die Nasionale Metereologiese Sentrum het gesê winde van tot 209 km/h kan met tifoon Lekima gepaardgaan.
Ek beleef tans tifoon Lekima in my woning in die noorde van Zhejiang provinsie. Geweldige swaar reen vir die afgelope 24uur en baie besighede is gesluit as voorsorgmaatreel. Maar om eerlik te wees, ek het al erger Kaapse storms beleef.
BAIE STERKTE vir jou en jou gesin asook vir daai streek se inwoners,MARCO POLO mag Sy Hand van BeSkerming oor julle wees!